Fanii au răbufnit după ultimul anunț al lui Carlo Ancelotti: "Real Madrid l-a ruinat"
Carlo Ancelotti, antrenorul lui Real Madrid, a vorbit despre Arda Guler, puștiul-minune originar din Turcia care a fost adus pe "Santiago Bernabeu" la începutul actualei stagiuni pentru 20 de milioane de euro.
Accidentat o lungă perioadă, Arda Guler a revenit, doar că "Don Carlo" nu i-a oferit atât de multe minute pe cât spera. Arda Guler a lustruit banca galacticilor, iar fanii s-au arătat indignați de acest lucru.
Fanii au răbufnit după ultimul anunț al lui Carlo Ancelotti: "Real Madrid l-a ruinat"
Jurnalistul sportiv Fabrizio Romano a postat pe contul său de pe platforma Twitter/X declarația lui Carlo Ancelotti despre Arda Guler. Italianul a sugerat că e nevoie de multă răbdare pentru fotbalistul lui Real.
"Arda Guler? E nevoie de răbdare. E adevărat, are nevoie de minute, dar câteodată echipa necesită alte alternative în timpul jocurilor. Am încredere în Arda, mi-ar plăcea ca fanii să-i vadă talentul. Timpul său va sosi. Răbdare", a spus "Don Carlo".
⚪️???????? Ancelotti: "Arda Guler? Patience is needed. It's true, he needs minutes but sometimes the game, the team and the moments require different choices".
"I trust Arda, I'd like the fans to see and enjoy his talent... but his time will come. Patience". pic.twitter.com/dcbf7C1LUb
— Fabrizio Romano (@FabrizioRomano) March 2, 2024
Iar fanii au năvălit secțiunea de comentarii de la postarea lui Fabrizio Romano și au ținut să evidențieze că Real Madrid l-ar fi "ruinat" pe Arda Guler.
"Timpul său nu va sosi niciodată", "Cel mai nereușit transfer", "Real Madrid l-a ruinat pe acest tip, ar fi trebuit să meargă la FC Barcelona", "Răbdarea îl va duce la eșec", sunt doar câteva dintre comentariile apărute pe platforma Twitter/X.
Arda Guler e produs de Genclerbirligi SK și de Fenerbahce SK. La ultima, fotbalistul a bifat 51 de apariții, a reușit să-și treacă numele pe tabela de marcaj de nouă ori și să ofere 12 assist-uri.
În schimb, la Real Madrid a participat până acum în doar cinci meciuri și a strâns doar 90 de minute în echipamentul trupei de pe "Santiago Bernabeu".
Galacticii și-au pus ștampila pe prima poziție din eșalonul de elită al Spaniei cu 65 de puncte după 26 de etape. 20 de victorii, cinci remize și un eșec au înregistrat elevii lui "Don Carlo" până acum.
Urmăriți SPORT.RO și pe Google News